Ingyen telefonálás a Tescoval - DualSimSmartphones
You are at:Home»Dual SIM Blog»Ingyen telefonálás a Tescoval
Szerző Csernai Kata 2014-10-16 Dual SIM Blog
Szoktál bevásárolni? Akkor ingyen telefonálhatsz!
A Tesco Mobile magyarországi színre lépése után két évvel máris elérhetővé vált az ingyen telefonálás a Tescoval.
Minden törzsvásárlói kártyával rendelkező vásárló kihasználhatja a Clubcard INGYENpercek opciót.
Ezentúl nem csak a kedvezménykuponokra beváltható pontokat gyűjtheted a Clubcarddal, hanem az ingyen perceket is.
Mi kell az ingyen telefonáláshoz a Tescoval?
Két kártyára lesz hozzá szükséged. Egy aktív Tesco Mobile feltöltőkártyára, és egy aktív Tesco Clubcard-ra.
Minden olyan vásárlás után, amikor használtad a Clubcard-od – ezentúl ne felejtsd el odaadni a pénztárosnak! – ingyen perceket írnak jóvá a feltöltőkártyádon.
1.000 Ft elköltése után 1 ingyen percet kapsz.
Kevésnek tűnik? Számoljunk csak!
Vegyük azt az esetet, hogy munkába menet-jövet, mondjuk minden második nap beugrasz egy Tesco Express-be. Ha csak a napi élelmiszerre költesz, akkor is ott hagysz alkalmanként 3-4.000 Ft-ot.
Számoljunk átlagosan 3.500 Ft-tal. Ha minden második munkanap költesz ennyit a Tesconál, akkor az havi 35.000 Ft. Ez után 35 perc ingyen beszélgetést kapsz.
Néha több mindenre is szükséged van, mint kenyérre, párizsira és túró rudira. A hétvégi ebédekhez, vagy egy vendéglátáshoz is be kell vásárolnod.
Tételezzük fel, hogy havonta kétszer csapsz nagyobb bevásárlást, és alkalmanként 15.000 Ft-ot költesz el. Ez összes 30.000 Ft, ami újabb 30 perc ingyen telefonálást jelent számodra.
Nem tettél semmit, csak a szokásos módon bevásároltál, és máris több mint egy órát beszélhetsz a mobilodon ingyen!
És akkor még nem vettük számításba azt, hogy ruhát, könyvet, DVD-t, sőt, tanszereket is vásárolhatsz a Tescoban.
Az ingyen percek ugyanis nem csak az élelmiszer, hanem bármilyen vásárlás esetén gyűlnek Neked.
Sőt, az online vásárlások is számítanak!
Ha nincs még Clubcard-od, ez egy remek indok arra, hogy kiváltsd.
Egy Tesco Mobile SIM kártyához már 500 Ft-ért hozzájuthatsz.
A SIM kártyára minden hónap 10-ig írják jóvá az előző hónap vásárlásai során gyűjtött ingyen perceket.
Az ingyen perceket 30 napig használhatod fel.
Milyen telefonban használható a Tesco SIM kártya?
Két lehetőséged van. Veszel egy olcsó telefont a Tescoban.
Ez azonban ugyanúgy szolgáltató-függő, mint ha bármelyik mobil társaságnál vásároltad volna.
Azaz csak Tesco SIM kártyával működik.
De mi van, ha elfogynak az ingyen percek? Hogy teszek bele másik SIM kártyát? – kérdezheted.
Ha cserélgetni szeretnéd a SIM kártyákat, kártyafüggetlen telefonra van szükséged.
Cserélgetni viszont elég macerás.
Ráadásul sosem tudják majd az ismerőseid, hogy éppen melyik számon érnek el. 🙁
A probléma egyszerűen megoldható egy kártyafüggetlen Dual SIM telefonnal.
Az egyik SIM foglalatba beteszed a régi, jól megszokott SIM kártyádat. Ezen továbbra is elér mindenki.
A másik SIM foglalatba pedig beteszed a Tesco SIM kártyát, és amíg tartanak az ingyen percek, arról telefonálsz.
[alertbox color=”red” icon=”warning”]
Figyelem! A Tesco Mobile szolgáltatása 2016.03.16-án megszűnik. A Tesco Mobile ügyfeleit a Vodafone veszi át.
A szolgáltató váltás részleteiről itt olvashatsz.
Ha kíváncsi vagy rá, hogy a váltás után felkínált díjcsomag a legmegfelelőbb-e számodra, kérd ingyenes mobilszámla elemzésünket.